Bachman-Turner Overdrive

Bachman-Turner Overdrive, også kjent som B.T.O., er et kanadisk rockeband som ble dannet i 1972. Gruppen hadde sin storhetstid i 1970-årene, og spilte for det meste hardrock.

Gruppen ble grunnlagt av gitaristen Randy Bachman to år etter at han hadde sluttet i bandet The Guess Who. Gruppen gikk først under navnet Brave Belt, men det ble snart byttet til Bachman-Turner Overdrive; det navnet består av etternavnet til bandmedlemmene og navnet på et motormagasin: Overdrive. Den første besetningen bestod gruppen av Randy Bachman, bassisten Fred Turner, vokalisten Chad Allan (også han fra The Guess Who), samt Randys bror Robbie Bachman på trommer. Allan ble tidlig byttet ut med Tim Bachman, på den tiden da gruppen bestemte seg for navnet B.T.O.

Gruppens første album solgte dårlig, men det gjorde derimot ikke deres andre, kalt Bachman-Turner Overdrive II. Med det albumet fikk de en stor hit med låta «Takin' Care of Business». Neste album, Not Fragile kom i 1974, og med det kom gruppens største hit, «You Ain't Seen Nothin' Yet». I samme periode forlot Tim Bachman gruppen. Han ble erstattet av Blair Thornton.

Etter albumet Freeways fra 1977 forlot Randy Bachman gruppen for å gjøre en solokarriere. De øvrige medlemmene holdt liv i gruppa fram til 1979, da den ble oppløst. I 1983 ble den gjenforent, og har siden spilt i ulike sammenhenger. I 2009 byttet de navn til Bachman & Turner.

Eksterne lenker 
 
 
 
 

Canadiske musikkgrupper
Band etablert i 1972